laion/Wikipedia-Exotic huggingface dataset:
ספרינגבוק רדיו

ספרינגבוק רדיו (באנגלית: Springbok Radio; באפריקאנס: Springbokradio) הייתה תחנת רדיו ארצית דרום אפריקאית שפעלה בין 1 במאי 1950 ל-31 בדצמבר 1985. תחנת הרדיו הייתה אחראית על פרסום מצעדי המוזיקה בדרום אפריקה. תאגיד השידור הדרום אפריקני החליט בדצמבר 1945 לפתח שירות רדיו מסחרי באופן מוגבל בגלל מגבלות כספיות. בסופו של דבר, תחנה זו עלתה לשידור ב-1 במאי 1950, תחת השם ספרינגבוק רדיו. עד סוף שנות ה-50 של המאה ה-20, ההכנסות של תחנת הרדיו הייתה 205,439 פאונד דרום אפריקאי (אנ'). ב-1961 ההכנסות צמחו ליותר משני מיליון ראנד דרום-אפריקאי. ב-1970, ההכנסות הגיעו כבר ל-6.5 מיליון ראנד דרום-אפריקאי. תחנת הרדיו הפסיקה לשדר ב-31 בדצמבר 1985, לאחר שפעלה בהפסד כבד כתוצאה מתחרות עזה מצד שירותי הטלוויזיה, וכן מאיבוד מאזינים באזורים הכפריים עם מסירת תדרי הגלים הקצרים של התחנה לתחנת הרדיו 5FM (אנ').‏ Shorten, John R. (1970). The Johannesburg Saga. Johannesburg: John R. Shorten Pty Ltd. p. 1159. Broadcasting in South Africa (אורכב 04.11.2023 בארכיון Wayback Machine), Keyan G. Tomaselli Currey, 1989, page 197 Springbok Radio Revisited (אורכב 18.10.2017 בארכיון Wayback Machine), SABC Debates of Parliament: Hansard (אורכב 04.11.2023 בארכיון Wayback Machine), Volume 8, Issues 19–21, 1988, page 12123
בית ברנשטיין (ראשון לציון)

בית ברנשטיין בראשון לציון היה בית גדול עם בריכה, במזרח ראשון לציון, במקום שכונה "שכונת ברנשטיין". הבית נבנה על ידי אליעזר ברנשטיין, שהתגורר בו ואירח בו בני העלית של היישוב. ב-1934 התיישב ברנשטיין יחד עם רעייתו, בלה בלומה, בבית שבנה בראשון לציון, במרכזו של פרדס ברנשטיין, בית גדול עם בריכת שחיה, אורוות סוסים, מגרש טניס ומדשאות. הבית היה למקום התכנסות של אנשים חשובים מאוד, כולל הנציב העליון, הרברט סמואל, אורד צ'ארלס וינגייט ומאיר דיזנגוף, ראש עיריית תל אביב. לעיתים, בלילות ירח מלא, על שפת הבריכה, הנעימה לאורחים התזמורת הסימפונית הארץ ישראלית. עם בניית האזור כונה המקום "שכונת ברנשטיין". הבית נמכר ב-1953 ונהרס לאחר מכן. הזכר נשאר ברחוב, רחוב ברנשטיין ובגן סמוך, גן ברנשטיין. שם השכונה שונה לנווה הדרים ומספר תושביה עולה על 6,000. ראשון לציון - עיר עם נוסטלגיה בית ברנשטיין בדקנו ומצאנו:אלה הרחובות המבוקשים ביותר בראשון לציון
Principles of Lust

"Principles of Lust" הוא שיר של הפרויקט המוזיקלי הגרמני אניגמה. הוא פורסם ב-1 ביולי 1991 כסינגל השלישי מתוך אלבום הבכורה שלהם, MCMXC a.D. (1990). באלבום, "Principles of Lust" הוא שיר רב-חלקים המורכב משתי גרסאות של "Sadeness" עם "Find Love" ביניהם. גרסת הסינגל היא רמיקס של "Principles of Lust" עם נגינה נוספת. במצעד הסינגלים הפיני הצליח השיר להגיע למקום העשרים-ושנים וזהו מיקום השיא הגבוה ביותר שלו במצעדים. במוזיקה & מדיה נכתב, ”צוות (יוצרי) הלהיטים של מקהלת הכנסייה משנה את הקצב בשונה ממה שכבר נעשה. בשילוב עם השירה והאנחות של סנדרה בתוספת מספר צלילים מבעבעים ומשונים, זה אמור לחולל פלאים שוב”. את השיר כתבה והפיק מיכאל קרצו לבדו. במהדורות שונות ידוע השיר גם בשם "Principles of Lust (Everlasting Lust)" ("עקרונות התאווה (תאווה נצחית)"). הסצנה הראשונה של הווידאו קליפ מציגה אורגיה של קבוצה גדולה של זכרים ונקבות בוגרים, העוסקים בפעילות מינית זה עם זה. הקליפ מאופיין בצבעים כבדים של אדום, בשילוב הצבע הוורוד. הדמויות לובשות מה שנראה כהלבשה תחתונה מהתקופה הוויקטוריאנית, כמו גם פאות ותכשיטים בסגנון אירופאי. לכל אורך הקליפ, רק אקטים מיניים רכים מבוצעים – ללא שום דבר מגונה בעליל. הדוגמנית הבריטית לורה ברקלי היא הדמות הנשית הראשית בקליפ. נכון לפברואר 2024 עומד מונה הצפיות של הקליפ על למעלה מ-7.5 מיליון צפיות. מידע על היצירה "Principles of Lust" באתר מיוזיק בריינז מידע על הסינגל "Principles of Lust" באתר מיוזיק בריינז מידע על היצירה "Principles of Lust" באתר Discogs סרטון השיר "Principles of Lust" באתר יוטיוב "Principles of Lust" Sisältää hitin - 2. laitos Levyt ja esittäjät Suomen musiikkilistoilla 1.1.1960–30.6.2021 "Review: Singles" Enigma – Principles of Lust (Everlasting Lust), נבדק ב-2024-03-23 Enigma - Principles Of Lust (Official Video), נבדק ב-2024-04-06
דוד רוזין

דָּוִד רוֹזִין (בגרמנית: David Rosin; 27 במאי 1823 – 31 בדצמבר 1894) היה תאולוג יהודי גרמני מרוזנברג (אנ'), שלזיה (כיום אולסנו בפולין). לאחר שקיבל את חינוך מוקדם מאביו, שהיה מורה בעיירת הולדתו, הוא למד בישיבה בקמפנו, מיסלוביצה (תחת דוד דויטש) ופראג (תחת שלמה יהודה רפפורט); אך, ברצונו לקבל חינוך רגיל בבית ספר, נסע לברסלאו, שם החל ללמוד בגימנסיה, וסיים את לימודיו ב-1846. הוא המשיך את לימודיו באוניברסיטאות ברלין והאלה (Ph.D.‏ ב-1851) ועבר את הבחינה שלו כמורה עבור הגימנסיה. בשובו לברלין, לימד בבתי ספר פרטיים שונים, עד שמיכאל זקש, שעמו היה תמיד בקשר של חברות אינטימית, מינה אותו למנהל בית הספר הדתי שנפתח בעיר זו בשנת 1854. במקביל רוזין לימד דת לתלמידי בית הספר היהודי הרגיל. בשנת 1866 מונה ליורשו של מנואל יואל כפרופסור לדרשנות, וספרות הפרשנות ומדרש בבית המדרש לרבנים בברסלאו, תפקיד שמילא עד מותו. רוזין היה המחבר של: "Abschiedswort: Berichte über die Jüdische Religionsschule" (מילת פרידה: דיווחים על בית הספר היהודי הדתי), Berlin, 1866; "Ein Compendium der Jüdischen Gesetzeskunde aus dem 14. Jahrhundert" ("סיכום של לימודי משפט יהודיים מהמאה ה-14), Breslau, 1871 (על ספר החינוך); "Ethik des Maimonides" (האתיקה של הרמב"ם) Breslau 1876; "Meïr ben Samuel als Schrifterklärer," (הרשב"ם כמפרש כתבי הקודש), Breslau 1880; "Reime und Gedichte des Abraham ibn Esra" (חרוזים ופיוטים מאת אברהם אבן עזרא), ב-5 חלקים, Breslau 1885-94 רוזין מפורסם בעיקר בזכות הפרסום המקיף שלו על פירושו של הרשב"ם (רבי שמואל בן מאיר, נכדו של רש"י) לחומש. הוא היה אחראי להנגיש את הפרשנות הייחודית הזו לציבור. הוא ניתח ביסודיות פרשנות זו, תוך ציטוט של כתבי יד זמינים. פירושו של רשב"ם מפורסם בהסברים הפשוטים שלו לחומש. ההסבר הפשוט הזה של החומש מכונה בעברית פשט. ללא עבודתו של רוזין, סביר להניח שפירושו של רשב"ם מעולם לא היה ידוע או מתפרסם, שכן כל כתבי היד של יצירתו הושמדו מאוחר יותר בזמן מלחמה. הוא ערך את דרשותיו של מיכאל זקש (כרכים ב', ברלין, תרפ"ז), ופרסם את פירושו של הרשב"ם לחומש, עם הקדמה בעברית וניתוח השפה העברית, ברסלאו, תרנ"א. הוא פרסם גם את ניתוח הרשב"ם שלו בשפה הגרמנית. חיבור של רוזין על הפילוסופיה של אברהם אבן עזרא נערך לאחר מותו על ידי תלמידו המסור דוד קאופמן ופורסם ב"Monatsschrift" (כרכים xlii.-xliii.), כתב עת שלו תרם רוזין מדי פעם. רוזין עשה את עבודתו הספרותית בדיוק מופתי בפרטים ובאהדה מושלמת עם נושאו. לתלמידיו הרבים הוא היה חבר ויועץ טוב לב. בגישתו הדתית הוא היה שמרן למהדרין, תלמידו האמיתי של מיכאל זקש (שהעריץ אותו); ובו בזמן הוא היה רחב אופקים וסובלני לדעותיהם של אחרים. בנו היחיד, היינריך רוזין, היה פרופסור לרפואה באוניברסיטת ברלין. קרוב משפחה אחר, אחיין, היינריך רוזין, היה פרופסור במחלקה למשפטים של אוניברסיטת פרייבורג. רשימת הפרסומים של דוד רוזין, בקטלוג הספרייה הלאומית Literature by and about David Rosin in the catalog of the Berlin State Library ערך זה משלב טקסט מפרסום שנמצא כעת בנחלת הכלל: הערך ROSIN, DAVID: באנציקלופדיה היהודית (1901–1906) בעריכת איזידור זינגר וגוטהרד דויטש.
I've Tried Everything but Therapy (Part 1)

I've Tried Everything but Therapy (Part 1) (בעברית: ניסיתי הכל מלבד תרפיה (חלק 1)) הוא אלבום הבכורה של הזמר-יוצר האמריקאי טדי סווימס. אלבום האולפן יצא לאור ב-15 בספטמבר 2023 על ידי חברת התקליטים וורנר רקורדס. האלבום כולל את הסינגל המוביל "Lose Control", שעמד בראש מצעד הסינגלים הבלגי והשווייצרי, ובנוסף הגיע לעשירייה בארבע עשרה מדינות שונות, הכולל את מצעד הסינגלים ההאמריקאי בילבורד הוט 100 ומצעדי הסינגלים הבריטיים. האלבום גיע לעשירייה בהולנד ובאוסטרליה, ולאחר מכן נכנס למצעד בניו זילנד, בלגיה, קנדה, צרפת, ליטא, שוודיה, סקוטלנד, הממלכה המאוחדת וארצות הברית. לקראת יציאתו של אלבום הבכורה, שחרר טדי סווימס את הסינגלים "What More Can I Say" ב-5 במאי 2023, ו-"Lose Control" ב-23 ביוני. "Lose Control" הצליח מבחינה מסחרית, והגיע למצעדים בישראל, קנדה, הולנד, ניו זילנד וארצות הברית. בראיון ל"הניו זילנד הראלד", ציין סווימס שהוא יכניס את עצמו "לתרפיה", משפט שהתגלה כהשראה מאחורי שם האלבום. ב-30 באוגוסט 2023, לקידום האלבום ביצע סווימס בשידור ברדיו את שיריט ואת גרסת הכיסוי "Use Somebody (אנ')" ברשת הרדיו "נובה". מידע על האלבום I've Tried Everything but Therapy באתר MusicBrainz האלבום I've Tried Everything but Therapy באתר ספוטיפיי ג'ושוע קולמן, ג'וליאן בונטה, סטיוארט קריכטון, קנדו, קארי מאטין, ג'ון ראיין, מארק סקיביליה, שויז, שרווין, אלי טפלין, אנדרו וולס Major, Michael (23 ביוני 2023). "Teddy Swims Releases Soulful New Single 'Lose Control'". BroadwayWorld. נבדק ב-22 בספטמבר 2023. {{cite web}}: (עזרה) Reitsma, Bethany (15 בספטמבר 2023). "Who is Teddy Swims? Meet the US artist taking the music world by storm". The New Zealand Herald. נבדק ב-22 בספטמבר 2023. {{cite web}}: (עזרה) Uitti, Jacob (15 בספטמבר 2023). "13 "Favorites" with Teddy Swims – From His Favorite Food to Lyric and Venue". American Songwriter. נבדק ב-22 בספטמבר 2023. {{cite web}}: (עזרה) Lamotta, Rosanna (30 באוגוסט 2023). "Teddy Swims Left Us Absolutely Lost For Words After His Jaw-Dropping Performance Live in Nova's Red Room". Nova. נבדק ב-22 בספטמבר 2023. {{cite web}}: (עזרה) Zellner, Xander (22 באוגוסט 2023). "Hot 100 First-Timers: Teddy Swims Makes a Splash With 'Lose Control'". Billboard. נבדק ב-22 בספטמבר 2023. {{cite journal}}: (עזרה) Billboard 200™, בילבורד, ‏25 במאי 2024 NZ Top 40 Albums Chart, מצעד המוזיקה הרשמי של ניו זילנד, ‏29 ביולי 2024 Certificazioni, FIMI (באיטלקית) Gold & Platinum, RIAA (באנגלית אמריקאית)
המודל הטיכוניאני

המודל הטיכוניאני או המערכת הטיכונאנית היא דגם של מערכת השמש שפרסם האסטרונום הדני טיכו ברהה בסוף המאה ה-16, המשלב את מה שהוא ראה בתור היתרונות המתמטיים של השיטה הקופרניקאית עם היתרונות הפילוסופיים וה"פיזיים" של השיטה התלמית. ייתכן שהמודל נוצר בהשראת ולנטין נאבות ופול וויטיץ', מתמטיקאי ואסטרונום שלזים. מודל קוסמולוגי דומה הוצע באופן עצמאי במסכת האסטרונומית ההינדית Tantrasamgraha (בערך 1500 לספירה) על ידי Nilakantha Somayaji מבית הספר לאסטרונומיה ומתמטיקה בקראלה. מבחינה רעיונית זהו מודל גיאוצנטרי, או ליתר דיוק גיאו-הליוצנטרי: כדור הארץ נמצא במרכז היקום, השמש והירח והכוכבים מסתובבים סביב כדור הארץ, וחמשת כוכבי הלכת האחרים מסתובבים סביב השמש. יחד עם זאת, תנועות כוכבי הלכת שוות מבחינה מתמטית לתנועות במערכת ההליוצנטרית של קופרניקוס תחת טרנספורמציה של קואורדינטות פשוטה, כך שכל עוד אין חוק כוח שיסביר מדוע כוכבי הלכת זזים כמתואר, אין סיבה מתמטית להעדיף את המערכת הטיכונית או הקופרניקאית. ברהה התנגד לקביעה שכדור הארץ סובב סביב השמש. הוא לא התעלם מהדוגמות הדתיות והפילוסופיות שתמכו במודל הגאוצנטרי, אך בעיקר תנועת כדור הארץ לא הסתדרה עם התצפיות שלו – אילו היה כדור הארץ נע היה צריך להיווצר היסט במיקום שלנו אל מול הכוכבים, אך הוא לא הצליח לזהות שום שינוי במיקומנו היחסי. למעשה היסט שכזה קיים, אך הכוכבים כל כך רחוקים (שנות אור לפחות) שהשינוי בזווית קטן מכדי להיות נראה לעין בלתי מזוינת וטלסקופ שמסוגל לזהות היסט זה הופיע רק במאה ה-19. ברהה ואסטרונומים בני זמנו לא יכלו להעלות על דעתם עד כמה הכוכבים רחוקים, ולכן קבע ברהה כי כדור הארץ אינו נע. למרות זאת, תצפיות אחרות סתרו את האפשרות שכוכבי הלכת סובבים את כדור הארץ. כך לדוגמה המסלולים של מאדים והשמש אמורים להתנגש אם שני הגורמים השמימיים נעים סביב כדור הארץ (ראה תרשים). בהסתמך על ממצאים אלו שכלל ברהה מערכת שהוצעה על ידי נילקנטה סומיאג'י, אסטרונום הודי, כמאה שנים מוקדם יותר. במערכת של ברהה השמש והירח סובבים את כדור הארץ, אך חמשת כוכבי הלכת (הידועים אז) סובבים סביב השמש. שאר הכוכבים קבועים, כפי שהיה מקובל עד אז, אף על פי שברהה עצמו הוכיח על ידי הנובה של 1572 שעולם הכוכבים הקבועים אינו בלתי משתנה. יוהאנס קפלר השתמש בתצפיותיו של ברהה עצמו כדי להוכיח שתנועת כוכבי הלכת היא למעשה אליפטית, וגרסה מעודכנת של המודל הטיכוניאני עם תנועת כוכבים אליפטית אומצה על ידי הכנסייה. חוקי התנועה של אייזק ניוטון שפורסמו במאה ה-17 הפריכו את המודל טיכוניאני מבחינה תאורטית, כיוון שלא ייתכן שמערכת השמש סובבת סביב מסה כה קטנה כמו כדור הארץ, אך הכנסייה קיבלה את המודל ההליוצנטרי רק לאחר פרסום תצפיותיו של ג'יימס בראדלי במאה ה-18, אשר זיהה היסט אל מול הכוכבים. Ramasubramanian, K. (1994), "Modification of the earlier Indian planetary theory by the Kerala astronomers (c. 1500 AD) and the implied heliocentric picture of planetary motion", Current Science 66: pp. 784–90 http://dd.dynamicdiagrams.com/wp-content/uploads/2011/01/orrery_2006.swf יש ללחוץ על Tychonian מימין למטה ד"ר אבנר כהן, על העיוורון כתנאי הכרחי לאפשרותה של הראייה: ביקורת הביקורת של הפילוסוף (עמנואל קאנט) על האסטרונום (טיכו ברהה), מכללת אורנים
Sing to Me Instead

Sing to Me Instead הוא אלבום הבכורה של הזמר והשחקן בן פלאט, שיצא ב-29 במרץ 2019. מתוך האלבום יצאו ארבעה סינגלים, בחודשים פברואר ומרץ של אותה שנה. במאי 2020, הוציא גרסת דלוקס של האלבום, וכן ספיישל לנטפליקס עם ביצועים מהאלבום בשם "Ben Platt Live from Radio City Music Hall". מידע על האלבום Sing to Me Instead באתר MusicBrainz מידע על האלבום Sing to Me Instead באתר AllMusic האלבום Sing to Me Instead באתר Discogs האלבום Sing to Me Instead באתר ספוטיפיי האלבום Sing to Me Instead באתר דיזר האלבום Sing to Me Instead באתר אפל מיוזיק ג'ניפר דסילבו, פיניאס או'קונל, אלכס הופ, מייקל פולק, ג'ורדן ריילי, אנדרו וולס, אג ווייט "Sing to Me Instead (Deluxe) / Ben Platt". Tidal. United States. נבדק ב-20 במאי 2020. {{cite web}}: (עזרה) albums chart, http://www.ariacharts.com.au (באנגלית) ben platt, https://www.billboard.com/ (באנגלית) scottish album chart, https://www.officialcharts.com (באנגלית) albums-chart, www.officialcharts.com (באנגלית) https://www.billboard.com/artist/ben-platt/chart-history/tlp/, https://www.billboard.com/ (באנגלית) Sing To Me Instead, 2019, נבדק ב-2024-03-23 Try the TIDAL Web Player, listen.tidal.com (באנגלית) Sing To Me Instead (Deluxe) by Ben Platt on Apple Music (באנגלית בריטית), 2019-03-29, נבדק ב-2024-03-23
עונת 1983/1984 בגביע קוראץ'

עונת 1983/1984 בגביע קוראץ' הייתה המהדורה ה-13 של תחרות פיב"א לקבוצות כדורסל אירופיות, שנערכה בין 28 בספטמבר 1983 ל-15 במרץ 1984. פו אורטז מצרפת ניצחה בגמר את הכוכב האדום בלגרד מיוגוסלביה וזכתה בטורניר בפעם הראשונה. א.ט.א. איסטנבול ואולימפיאקוס פרשו לפני פתיחת התחרות ולכן נרשם לחובתן הפסד טכני 0–2 בשני המשחקים שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר. שיבנקה שיבניק, פלקנסטרו וארזה ולה-מאן סארת העפילו אוטומטית לשלב זה. מכבי רמת גן והפועל רמת גן, שסיימו במקום השני והשלישי בהתאמה בעונת 1982/1983 בליגה הלאומית בכדורסל, ייצגו את ישראל בתחרות. מכבי רמת גן הוגרלה בסיבוב השני מול ראפיד בוקרשט וניצחה 171–145 (79–71 בבוקרשט ו-92–74 ברמת גן), ובשלב הבתים הודחה לאחר שסיימה במקום השני בבית עם רייר ונציה (ניצחון 98–81 בבית והפסד 77–103 בחוץ), קריסטל פאלאס (ניצחונות 75–73 בבית ו-78–77 בחוץ) ואולימפיק אנטיב (ניצחון 95–84 בבית ו-79–80 בחוץ). הפועל רמת גן הודחה בסיבוב השני על ידי יובקזרטה באסקט לאחר שהפסידה 169–180 (ניצחון 103–72 ברמת גן והפסד 66–108 בקזרטה). תוצאות, בפיב"א אירופה תוצאות, באתר Linguasport
פקאלה

פקאלה (רומנית: Păcală), גיבורן של מעשיות עממיות רומניות בדומה להרשלה. פקאלה הוא כפרי פיקח מאוד, המעמיד פני שוטה ו"מסדר" את האחרים, בעיקר את העשירים, הכמרים והטיפשים. לפעמים מופיע בסיפורים רע של פקאלה בשם "טנדאלה" (Tândală). שלושה סופרים רומנים אספו וניסחו סיפורים על פקאלה ואחד מהם עשה זאת בחרוזים. ברומניה הופק ב-1974 סרט בשם הזה בבימויו של ג'או סיזסקו (Geo Saizescu). הסרט הצליח מאוד וזכה ל-14.633.013 צופים. בינואר 2001 שוב הוצג הסרט וזכה ל-10.981 צופים. במלאת 30 שנה לסרט זה הופק סרט המשך בשם "פקאלה חוזר" (Păcală se întoarce), עם אותו במאי. פקאלה, סיפור של יון קראנגה (ברומנית) פקאלה בכפר שלו, מאת יואן סלביץ' (ברומנית)
The Rivers of Belief

"The Rivers of Belief" הוא שיר של הפרויקט המוזיקלי הגרמני אניגמה. הוא פורסם ב-7 באוקטובר 1991 כסינגל הרביעי והאחרון מתוך אלבום הבכורה שלהם, MCMXC a.D. (1990). באלבום, השיר הוא חלק שלישי של השיר הכולל, "Back to the Rivers of Belief", הכולל את השירים "Way to Eternity" ו-"Hallelujah", שמתחבר לאחר מכן ל-"The Rivers of Belief". גרסת הסינגל של השיר מתחילה עם דגימה של הקדמה לטוקטה ופוגה ברה מינור מאת באך וקטע בביצוע סנדרה. במרוצת השנים זכה "The Rivers of Belief" להצלחה והצליח לצבור בספוטיפיי למעלה מ-8.5 מיליון השמעות בסך הכול. שני המיקומים של הקליפ הם אירופה מימי הביניים והודו הכפרית. הוא מתחיל עם מספר תמונות דמויות מסע צלב, ובהמשך מציג ילד הודי קופץ לתוך נהר צהוב. תקליטור סינגל "The Rivers of Belief" (גרסת רדיו) – 4:24 "The Rivers of Belief" (גרסה מורחבת) – 7:49 "Knocking on Forbidden Doors" –‏ 3:46 מידע על הסינגל "The Rivers of Belief" באתר מיוזיק בריינז מידע על היצירה "The Rivers of Belief" באתר Discogs סרטון השיר "The Rivers of Belief" באתר יוטיוב "The Rivers of Belief" The Rivers Of Belief, 1991-10-07, נבדק ב-2024-03-23 Enigma - The Rivers Of Belief (Official Video), נבדק ב-2024-04-06
Carly's Song

"Carly's Song" הוא שיר של הפרויקט המוזיקלי הגרמני אניגמה. הוא פורסם ב-7 באוקטובר 1991 כשיר הנושא של הסרט "סליבר" (1993). את הפצתו הגבילו לאוסטרליה וכתוצאה מכך, הגיע למקום ה-91 במצעד הסינגלים של ה-ARIA בנובמבר 1993, ושהה שבוע אחד במאה העליונים. השיר נכלל בפסקול של הסרט "סליבר" משנת 1993. "Carly's Song" בעל דגימות מהשיר הארוך המסורתי-מונגולי, "Tosonguyn Oroygoor", שבוצע על ידי Dechinzundui Nadmid. שיר זה מופיע גם בסרט הטאמילי "באשה" (1995) בקטע בו מוצג הנבל מארק אנטוני (Raghuvaran). עבור השיר נעשה רמיקס מאוחר יותר והופץ מחדש כ-"Age of Loneliness" באלבום האולפן השני של אניגמה, The Cross of Changes (1993). ארבעה עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות. לארי פליק מבילבורד כתב, ”הדבר שהותיר התרגשות רבה עם "Sadeness" קורה שוב עם פנינה מהפנטת מסוגת דאון-טמפו. הרצועה מקבלת את הצורה והצבע שלה משימוש עדין של כלי הקשה אפריקאיים ואפקטי מקלדת יוצאי דופן. אל תפספסו את שרון סטון בקליפ הנלווה של השיר”. תקליטור סינגל "Carly's Song" –‏ 3:47 "Carly's Song" (ג'אם & ספון רמיקס) – 6:31 "Carly's Loneliness" –‏ 3:11 "Carly's Song" (קטע כלי) – 4:00 מידע על היצירה "Carly's Song" באתר מיוזיק בריינז מידע על הסינגל "Carly's Song" באתר מיוזיק בריינז מידע על היצירה "Carly's Song" באתר Discogs "New Release Summary – Product Available from: 01/11/93 > Singles (from The ARIA Report Issue No. 195)" Ryan, Gavin (2011). Australia's Music Charts 1988–2010. Mt. Martha, VIC, Australia: Moonlight Publishing. Sliver, 1993-05-21, נבדק ב-2024-03-23 Baasha, 1995-01-15, נבדק ב-2024-03-23 The Cross Of Changes, 1993-01-01, נבדק ב-2024-03-23 Age Of Loneliness (Carly's Song), 1993-01-01, נבדק ב-2024-03-23 "Single Reviews"
Free Fallin'

"Free Fallin'" הוא שיר משנת 1989 מתוך האלבום "Full Moon Fever" אשר היה אלבום הסולו הראשון של המוזיקאי האמריקאי טום פטי. השיר נכתב על ידי פטי וג'ף לין. לין השתתף בשירת רקע וניגון על גיטרת בס בביצוע הסופי של השיר. הצמד כתב והקליט את הסינגל תוך יומיים. זהו אחד מהשירים המפורסמים ביותר של פטי וכמו גם השיר שזכה להכי הרבה הצלחה במצעדי הפזמונים. בינואר 1990 השיר הגיע למקום ה-7 במצעד הפזמונים האמריקאי. בשנת 1989 פטי ביצע עד השיר יחד עם להקתו Petty and בטקס פרסי הווידאו קליפים של MTV, יחד עם אקסל רוז ואיזי סטראדלין, ובפברואר 2008 הוא ביצע את השיר במופע המחצית של סופרבול XLII. רולינג סטונס דירג בעבר את השיר במקום ה-219 ב־רשימת 500 השירים הגדולים בכל הזמנים. בשנת 1996 השיר נכלל בסרט הקולנוע ג'רי מגווייר ובשנת 2000 נכלל בפרק ה-13 של העונה השנייה של הסדרה הסופרנוס. טום פטי - שירה וליווי, גיטרה אקוסטית מייק קמפבל - גיטרה חשמלית ג'ף לין - גיטרה אקוסטית, גיטרה בס, סינתיסייזר, קולות רקע פיל ג'ונס - תופים ותוף מרים הווידאו קליפ של השיר בוים על ידי פירס גארלנד וג'וליאן טמפל והתמקד בנערה מתבגרת שהולכת למיקומים שונים ברחבי לוס אנג'לס, כולל מסיבת בריכה ופארק גלגיליות. במהלך הווידאו קליפ פטי מבצע הופעה חיה במיקומים הללו ובמיקומים נוספים. בשנת 1996 סטיבי ניקס ביצעה גרסת כיסוי לשיר עבור הפסקול של סדרת הטלוויזיה שולחן לחמישה. בשנת 2007 ג'ון מאייר ביצע גרסת כיסוי אקוסטית של השיר בהופעה בתיאטרון נוקיה בלוס אנג'לס אשר נכללה באלבומו "Where the Light Is" שיצא ב-2008. בשנת 2017 להקת קולדפליי ביצעה גרסת כיסוי לשיר יחד עם פיטר באק מלהקת אר.אי.אם. בבפורטלנד שבאורגון, כמחווה לפטי לאחר מותו. קולדפליי ביצעה בהמשך שוב גרסת כיסוי לשיר בבפסדינה שבקליפורניה יחד עם ג'יימס קורדן. אתר האינטרנט הרשמי של Free Fallin' מידע על היצירה "Free Fallin'" באתר מיוזיק בריינז מידע על הסינגל "Free Fallin'" באתר מיוזיק בריינז מידע על היצירה "Free Fallin'" באתר Discogs סרטון השיר "Free Fallin'" באתר יוטיוב
Think U the Shit (Fart)

"Think U the Shit (Fart)" (בעברית: "תחשוב שאתה החרא (פלוץ)") הוא שיר של הראפרית האמריקאית אייס ספייס. השיר יצא לאור ב-26 בינואר 2024 דרך חברות התקליטים דולו, 10K, קפיטול, כסינגל שני מתוך אלבום הבכורה שלה, Y2K. ב-8 בינואר 2024, פרסמה אייס ספייס ברשתות החברתיות הצצה לשיר. השיר יצא לאור ב-26 בינואר 2024, וזכה להצלחה בטיקטוק. מידע על היצירה "Think U the Shit" באתר מיוזיק בריינז מידע על הסינגל "Think U the Shit" באתר מיוזיק בריינז סרטון השיר "Think U the Shit" באתר יוטיוב "Ice Spice Expertly Flips An Old Meme With New Song "Think U The Shit (Fart)". 26 בינואר 2024. נבדק ב-22 בפברואר 2024. {{cite web}}: (עזרה) אייזיס גאסטון, אפרם לופז, חאווייר מרקדו, סטיבן גירון Cummings-Grady, Mackenzie (26 בינואר 2024). "Ice Spice Returns With New Song 'Think U the S**t (Fart)". Pitchfork. ארכיון מ-27 בינואר 2024. נבדק ב-28 בינואר 2024. {{cite web}}: (עזרה) Mier, Tomás (26 בינואר 2024). "Ice Spice Thinks You're No More Than a 'Fart' on Her First Single of the Year". Rolling Stone. ארכיון מ-26 בינואר 2024. נבדק ב-28 בינואר 2024. {{cite journal}}: (עזרה) "Megan Thee Stallion, Ice Spice, Justin Timberlake and All the Songs You Need to Know This Week". Rolling Stone. 26 בינואר 2024. ארכיון מ-27 בינואר 2024. נבדק ב-28 בינואר 2024. {{cite journal}}: (עזרה) Rigotti, Alex (26 בינואר 2024). "Listen to Ice Spice's new single 'Think U The Sh*t (Fart)'". NME. ארכיון מ-27 בינואר 2024. נבדק ב-28 בינואר 2024. {{cite journal}}: (עזרה) Corcoran, Nina (26 בינואר 2024). "Ice Spice Shares New Song "Think U the Shit (Fart)": Listen". Pitchfork. ארכיון מ-26 בינואר 2024. נבדק ב-28 בינואר 2024. {{cite web}}: (עזרה) Horvath, Zachary (8 בינואר 2024). "Ice Spice Drops Questionable Bars In New Snippet, Fans Rip It To Shreds". HotNewHipHop. ארכיון מ-9 בינואר 2024. נבדק ב-28 בינואר 2024. {{cite web}}: (עזרה) Williams, Kyann-Sian (8 בינואר 2024). "Ice Spice goes viral with funny new song teaser, produced by RiotUSA". NME. ארכיון מ-26 בינואר 2024. נבדק ב-28 בינואר 2024. {{cite journal}}: (עזרה) Bellone, Dario (26 בינואר 2024). "Ice Spice - Think U The Shit (Fart) (Radio Date: 26-01-2024)". EarOne (באיטלקית). נבדק ב-1 בפברואר 2024. {{cite web}}: (עזרה) Williams, Aaron (25 בינואר 2024). "Ice Spice Finally Has A Release Date For 'Think U The Sh!t'". Uproxx. נבדק ב-1 בפברואר 2024. {{cite news}}: (עזרה) "Think U The Shit (Fart) [Versions] - Single by Ice Spice". Apple Music (US). 29 בינואר 2024. נבדק ב-1 בפברואר 2024. {{cite web}}: (עזרה)
אדם בתוך עצמו (שיר)

"אדם בתוך עצמו" הוא שיר של שלום חנוך שיצא לאור באלבום הסולו הראשון שלו, אדם בתוך עצמו, ב־23 בפברואר 1977. את השיר כתב והלחין חנוך ועיבד לואי להב. לאחר שובו של חנוך משהות בת מספר שנים בבריטניה בניסיון כושל לפיתוח קריירה בינלאומית, הקים את להקת תמוז שהקליטה אלבום אחד והתפרקה לאחר זמן קצר. "אדם בתוך עצמו" הוא יצירה אישית ומקורית של חנוך אשר שיקפה את מצבו האישי באותה העת. חנוך חווה באותה העת כמה כישלונות: בפן המקצועי לא הצליח אלבום הסולו הראשון שלו שהוקלט באנגלית בבריטניה, ובפן האישי הוא התגרש מאשתו. חנוך סיפר על הנסיבות שהובילו לכתיבת השיר בריאיון ל"ידיעות אחרונות": השיר נכתב כשהייתי באנגליה, לפני מלחמת יום כיפור. לא דיברתי אנגלית ועשיתי שם תקליט עם מילון והמון טעויות תחביר, כתבתי לבד את המילים באנגלית בלי לדעת אנגלית בכלל. [...] את השיר הזה כתבתי בעברית בערב שבו הרגשתי אומלל והכי לבד שיש, הכי חרא שיש. הגעתי לתוך עצמי, וכשחזרתי לארץ היה לי את הטקסט, ואת הפזמון פשוט חלמתי באיזה לילה. השיר נפתח בהצגת אדם הנושא עימו את ביתו שגר בו. השיר מעמיד את דמות האדם כאיש מופנם הגר בתוכו. בהמשך השיר טוען הדובר שגם בתוך ביתו האדם עצוב, אך לפעמים שר. אחר כך מוזכרת בשיר אישה, שהדובר שמח לקראת בואה. בלעדיה האדם "ריק" ובלילה קר לו. לכן הדובר שומר עליה ככל הניתן. בהמשך האדם תוהה אם למרות הכול הוא יראה אותה למוחרת. השיר הוצג כמועמד למצעדי הפזמונים השבועיים של רשת ג' ב־21 במרץ 1977. במצעד הוא זכה להצלחה גדולה וצעד 13 שבועות, עד 4 ביולי 1977. בשיאו הגיע השיר למקום השני במצעד הפזמונים השבועיים (6 ביוני 1977). גידי גוב ויוני רכטר - אדם בתוך עצמו - מתוך לילה גוב, סרטון בערוץ "מוזיקה ישראלית", באתר יוטיוב (אורך: 03:35) הצעירים של תל אביב (לא כולל שירות 3) - אדם בתוך עצמו, סרטון בערוץ "eyallz (new channel)", באתר יוטיוב (אורך: 03:21) אדם בתוך עצמו, באתר פזמונט אדם בתוך עצמו, באתר תרבות.il, ‏4 בספטמבר 2019